John Ambrose Fleming

Sir John Ambrose Fleming (29. november 1849 Lancaster – 18. aprill 1945 Sidmouth) oli inglise füüsik ja elektriinsener, Londoni Kuningliku Seltsi liige, töötas õppejõuna ülikoolides, oli konsultant Marconi Wireless Telegraph Companys, Edison Telephone'is ja hiljem Edison Electric Light Companys.

Raadiolainete tuvastamiseks paremat detektorit otsides avastas ta, et selleks saab kasutada Edisoni efekti, mis seisneb selles, et kuumast hõõgniidist (harilikult vaakumis) emiteeruvad (eralduvad) elektronid. Töötades Marconi ettevõtte heaks Atlandi-ülese raadioside parandamisel, leiutas Fleming 1904. aastal kahe elektroodiga (katoodi ja anoodiga) elektronlambi – elektrovaakumdioodi, mida ta nimetas "võnkeventiiliks" ja millele ta sai sama aasta 16. novembril patendi pealkirjaga „Improvements in Instruments for Detecting and Measuring Alternating Electric Currents“ (Vahelduvvoolude tuvastamise ja mõõtmise vahendite täiustused).  Fleming Valve patent

Selle elektronseadise leiutamist peetakse sageli elektroonika alguseks. J.Summerscale (ed.) (1965). "The Penguin Encyclopedia", Penguin Books, Harmondsworth, UK. Flemingi dioodi kasutati raadioseadmetes veel aastakümneid, kuni see enam kui 50 aastat hiljem pooljuhtdioodiga asendati.100 Years of Electronics 2004 — The Centenary of the Fleming Valve

1906. aastal lisas Ameerika leiutaja Lee de Forest katoodi ja anoodi vahele elektronide voo juhtimiseks tüürvõre, et niisugust elektronlampi – trioodi – saaks kasutada elektrisignaali võimendamiseks. Sellega seoses süüdistas Fleming Foresteri patendiõiguste rikkumises. Kohtuvaidlus nende patentide üle kestis aastaid, kusjuures mõlemad pooled saavutasid eri etappides edu.

 Viited 

Kategooria:Suurbritannia leiutajad
Kategooria:Sündinud 1849
Kategooria:Surnud 1945